Тематичен спортен празник - "Пушенето - дим да го няма"

	В спортния празник, посветен на световния Ден без тютюнопушене - 31 май, се включиха ученици от 4 А, Б и В клас. Всеки клас излъчи четирима участници, които посредством жребий бяха разделени в три отбора. Децата се състезаваха в пет игри, като трябваше да проявят бързина, точност и прецизност, за които бдяха съдиите - Росен Русев и Петя Боянова.
	В първата игра учениците подредиха от разбъркани букви три важни послания: "Пушенето е вредно", "Пушенето води до рак" и "Пушенето разболява", а във втората нареждаха тематични пъзели. Останалите игри - "Стрелба в забранителен знак", "Топка над глава и под тунел", и "Щафета" тестваха тяхната бързина, точност и атлетичност. Всички участници си тръгнаха от спортния празник с подаръци и в добро настроение.Разбира се, имаше и игра с публиката, към която бяха отправени 10 въпроса. Всеки отговорил правилно, получаваше награда - "Не се сърди човече" или фризби.
	Жури на състезателите бяха Снежана Петкова и Людмила Андреева - представители на ОЗЦ, както и училищният фелдшер - Бианка Николова.  Специални гости на събитието бяха д-р Буклова,  г-жа Маркова, експерти от РЗИ и представители на училищното ръководство.